Di María 2005-ben kezdte profi karrierjét, amikor is bemutatkozhatott a Rosario Centralban. 2007 januárjában egy ajánlatot kapott a Rubin Kazanytól, hogy folytassa az orosz csapatnál pályafutását. Először elfogadta az ajánlatot, azonban később meggondolta magát, és elutasította azt. A 2007-es U20-as világbajnokságon számos európai csapat felfigyelt rá, végül a Benfica igazolta le a fiatal tehetséget.